New York: Objavljeni transkripti telefonskih poziva žrtava u trenutku napada na Svjetski trgovinski centar - 2003-08-29
Sinoć su u New Yorku zvaničnici objelodanili dokumenta koja će oživjeti teror koji se desio 11 septembra onima koji su bili osobno dirn
Transkripti sadržavaju oko 2 hiljade strana i detaljne radio prenose među policajcima, kao i pozive žrtava koji su bili zatočeni u tornjevima. Jedan od onih koje je nazvao je rekao: Ili je avion udario u toranj trgovinskog centra ili je udarila raketa. Svugdje okolo su mrtva tijela. Jedan od policajaca je nazvao svoju majku. Ovo je loše--oni imaju avione po cijelom radaru koji dolaze u područje New Yorka. Mislimo da će svi početi udarati. Njegova majka kaže: Molim te, obećaj da ćeš ponovno nazvati. Ne zna se da li je on to ikada i učinio. Uvijek smo znali da su ti ljudi bili heroji. I ovi snimci dokazuju da smo bili u pravu, kaže Greg Trevor, glasnogovornik policijskog odjela. Za Leilu Negron, čiji je muž izgubio život u terorističkom napadu, riječi su duboko urezane. Prve tri rečenice i počela sam da plačem. To je osobno. Bruce Kane, čiji je sin radio u sjevernom tornju, se nada da će transkripti dati detalje o posljednjim trenucima voljene osobe. Jedini razlog zbog kojeg bih to pročitao je da vidim da li je Howard nazvao. Zvaničnici navode da u bliskoj budućnosti ne namjeravaju objaviti i audio snimke. Samo čitanje transkripta će biti dovoljno emocionalno.